
REFERAT
Având în vedere sesizările cetăţenilor precum şi  constatările efectuate în teren de către agenţii de Poliţie Comunitară, rezultă  că pe raza municipiului Timişoara în apropierea pieţelor agro-alimentare şi zonele limitrofe, sunt staţionate pe domeniul public  sau privat al Municipiului Timişoara, autovehicule care ocupă în permanenţă locurile de parcare, trotuarele, aleile pietonale peluzele dintre carosabil şi trotuare, prin folosirea acestora ca depozite de marfuri(legume,fructe,etc.)
Datorită faptului  că locurile de parcare în spaţiile special amenajate sunt insuficiente, nemarcate corespunzător, iar în unele cazuri, ocupate vremelnic sau permanent de către autovehicule (chiar în stare de nefuncţionare) pe care vânzătorii din pieţe le folosesc drept depozit pentru marfă sau ambalaje, aceasta a devenit cu adevărat o problema a cetăţenilor care se deplasează la pieţe pentru aprovizionarea cu produse agro-alimentare.
   
Astfel, staţionarea autovehiculelor în perimetrul pieţelor agro-alimentare şi în zonele adiacente de către persoanele fizice şi juridice a devenit un adevărat fenomen, care împietează desfăşurarea în condiţii optime atât a traficului rutier cât şi pietonal.
Faţă de această situaţie, nu avem posibilitatea  de a lua masurile necesare care se impun  deşi am primit numeroase sesizări din partea cetaţenilor cu privire la acest aspect, deoarece reglementarea legală în acest sens, prin Regulamentul Administrarii Parcarilor al S.C. A.D.P. S.A. Timisoara aflat in functiune, este depasita de realitatea aspectelor mai sus mentionate si va trebui adaptata noilor conditii existente in jurul pietelor agroalimentare, targurilor si  oboarelor,respectiv in zonele cu limitare la 1(una ora) marcate si semnalizate corespunzator aprobate de catre Comisia de Circulatie din cadrul Primariei Municipiului Timisoara. 
In zona pietelor agroalimentare,targurilor si oboarelor, stationarea autovehiculelor se va face fara depasirea intervalului de timp permis in zonele de stationare cu durata limitata,la 1(una) ora si in baza unor tichete speciale de stationare care pot fi procurate atat de la sediul S.C.  A.D.P.  S.A. cat si de la centrele de distributie a presei de pe raza municipiului Timisoara.
In conformitate cu art.7 lit.e şi f din Legea 371/2004 ,
privind înfiinţarea, organizarea şi funcţionarea Poliţiei Comunitare pentru decongestionarea perimetrelor pieţelor agro-alimentare respectiv asigurarea fluenţei şi siguranţei traficului rutier şi pietonal, propunem completarea Anexei la Hotărârea Consiliului Local 371/2007 modificată cu Hotărârea Consiliului Local 206/2009 prin introducerea după articolul 28 a unui nou articol, articolul 281, cu următorul cuprins:
   (1)       Stationarea autovehiculelor in zona pietelor agro-alimentare, targurilor si oboarelor, precum si a altor zone aprobate de Comisia de Circulatie se face fara depasirea intervalului de timp permis in zonele de stationare cu durata limitata la 1(una) ora respectiv 2(doua) ore si in baza unor tichete speciale de stationare care pot fi procurate atat de la sediul S.C. A.D.P. S.A. cat si de la centrele de distributie a presei si alte puncte de distributie a tichetelor de pe raza municipiului Timisoara.

(2)    Constituie contravenţie şi se sancţionează cu amendă contravenţională, ridicarea sau blocarea  autovehiculului şi plata contravalorii prestaţiei efectuate, următoarele fapte:
a) Stationarea autovehiculelor in zona pietelor agroalimentare, targurilor si oboarelor, cu depăşirea intervalului de timp permis în zonele de staţionare cu durată limitată, la 1(una) ora marcate şi semnalizate corespunzător,precum si utilizarea autovehiculelor pe post de depozit pentru marfuri destinate comercializarii ;
b)
Stationarea autovehiculelor cu depasirea intervalului de timp permis in zonele cu limitare la 1(una) ora  respectiv  2(doua) ore marcate si semnalizate corespunzator, aprobate de catre Comisia de Circulatie din cadrul Primariei Municipiului Timisoara. 

c)
Neafişarea tichetului special de staţionare la loc vizibil pe parbrizul sau pe geamul din stânga faţă in interiorul autovehiculului.
(3) Amenda contravenţională pentru nerespectarea prevederilor art 281, alin.`2, lit.a,lit.b şi lit.c, este cuprinsă între 500- 1000 lei pentru persoane fizice şi juridice

 (4) Constatarea contravenţiilor şi aplicarea sancţiunilor prevăzute în prezenta propunere  de act normativ, se face de către agentii de Poliţie Comunitară din cadrul Direcţiei Poliţia Comunitară Timişoara sau alte persoane împuternicite de Primarul Municipiului Timişoara.
  (5)  În cazul în care contravenientul este de faţă, acesta va fi legitimat de către agentul constatator care va întocmi pe loc procesul –verbal de constatare a contravenţie, si se va dispune eliberarea domeniului public sau privat al Municipiului Timişoara  de vehiculul respectiv.
(6) În cazul în care contravenientul nu este de faţă sau deşi prezent refuză  să se legitimize agentul constatator poate dispune ridicarea vehiculului. Ridicarea, transportul şi depozitarea vehiculului respectiv, în spaţii special amenajate, se efectuează de către unităţile specializate şi autorizate în condiţiile legii, in conformitate cu prevederile HCL 149/2001.
(7) În momentul în care deţinătorul  se prezintă pentru ridicarea  vehiculului, acesta va fi  legitimat de către agentul constatator, care va întocmi procesul-verbal de constatare şi sancţionare a contravenţiei si/sau deblocarea lor.  
 (8)  Restituirea vehiculelor se efectuează de catre unităţile specializate şi autorizate, după ce se face dovada achitării amenzii contravenţionale  şi a cheltuielilor reprezentind contravaloarea operaţiunilor efectuate,in conformitate cu HCL 149/2001.  
 (9) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii, agentul constatator făcând menţiune despre aceasta posibilitate în procesul-verbal.
   (10) Constatarea şi sancţionarea contravenţiei, se va efectua în conformitate cu prevederile Ordonanţei Guvernului nr. 2/2001 privind regimul juridic al contravenţiilor, aprobată şi modificată prin Legea nr. 180/2002, cu modificările şi completările ulterioare.”

